stanford-oval/wikipedia huggingface dataset:
Luettelo sarjan Pokémon Adventures hahmoista
Pokédex-haltijoita > Unova Pokédex-haltijoita > Whi-Two

Whi-Two (jap. Whi-Two, ファイツ) perustuu Black 2 ja White 2 -pelien naispuoliseen pelaajahahmoon Rosaan ja on kotoisin Unova-alueelta. Hän on keskeinen päähenkilö luvussa Black 2 & White 2. Whi-Two on Team Plasman entinen jäsen, joka yrittää aloittaa uuden elämän Aspertia Cityssä äitinsä kanssa. Koska Whi-Twolla on Biancan hänelle lahjoittama Pokédex, hän on yksi Pokémon-mangamaailman seitsemästätoista "Pokédex-haltijasta". Whi-Two tunnetaan englanninkielisessä käännöksessä nimellä Whitley.
Pokédex-haltijoita > Kalos Pokédex-haltijoita > X

X (jap. X, エックス) perustuu X ja Y -pelien miespuoliseen pelaajahahmoon Calemiin ja on kotoisin Kalos-alueelta. Hän on keskeinen päähenkilö luvussa X & Y. Olleessaan pieni X voitti Kalos-alueen juniorikilpailun, mutta sulkeutuu nykyään huoneeseensa masentuneena oltuaan jatkuvasti paparazzien kohteena. Hänen matkansa alkaa yhdessä ystäviensä kahden legendaarisen Pokémonin tuhouttua heidän kotikaupunkinsa.
Pokédex-haltijoita > Kalos Pokédex-haltijoita > Y

Y na Gabena (jap. Y na Garbena, ワイ・ナ・ガーベナ) perustuu X ja Y -pelien naispuoliseen pelaajahahmoon Serenaan ja on kotoisin Kalos-alueelta. Hän on keskeinen päähenkilö luvussa X & Y. Y on entinen jäsen Rhyhorn-kisaaja, mutta nykyään tavoittelee Sky Trainer -kouluttajan uraa, mitä hänen äitinsä ei hyväksy, koska halusi tyttärensä seuraavan jalanjälkiään. Hänen matkansa alkaa yhdessä ystäviensä kahden legendaarisen Pokémonin tuhouttua heidän kotikaupunkinsa.
Pokédex-haltijoita > Alola Pokédex-haltijoita > Sun

Sun (jap. Sun, サン) perustuu Suniin, Sun ja Moon -pelien miespuoliseen pelaajahahmoon. Hän on keskeinen päähenkilö luvussa Sun & Moon. Sun on nuori poika, joka asuu Alola-alueella ja pyrkii keräämään 100 miljoonaa jeniä ostaakseen takaisin isoisänsä  Aether-säätiölle menettämän saaren. Sun on alun perin kotoisin Kanto-alueelta ja halusi matkustaa Alola-alueelle nähtyään paikallisen Meowth’n.
Pokédex-haltijoita > Alola Pokédex-haltijoita > Moon

Moon (jap. Moon, ムーン) perustuu Mooniin, Sun ja Moon -pelien naispuoliseen pelaajahahmoon. Hän on keskeinen päähenkilö luvussa Sun & Moon. Moon on Sinnoh-alueelta kotoisin oleva nuori tyttö, joka ei pidä Alolan trooppisesta säästä. Hän on apteekkari sekä ammattimainen jousiampuja ja on myös työskennellyt Platinumin isän, herra Berlitzin, apulaisena. Hän saapui alueelle auttaakseen sairasta Piplupia sekä tuodakseen Professori Kukuille Rotomin Pokédexiä varten.
Pokédex-haltijoita > Galar Pokédex-haltijoita > Sword/Soudo

Sword/Soudo Tsurugi (jap. Sword/Soudo Tsurugi, 剣 創人)
Pokédex-haltijoita > Galar Pokédex-haltijoita > Shieldmilia

Shieldmilia Tate (jap. Shieldmilia Tate, 盾 シルドミリア)
Pokédex-haltijoita > Entisiä Pokédex-haltijoita > Wally

Wally (jap. Mitsuru, ミツル) perustuu Ruby ja Sapphire -pelien toiseen kilpailijahahmoon. Hän on keskeinen henkilö luvussa Ruby & Sapphire. Wally on todennäköisesti astmaa sairastava poika ja kotoisin Petalburg Citystä Hoenn-alueelta. Hän tapaa Rubyn metsässä yrittäessään napata Pokémoneja, sairaudestaan johtuen siinä epäonnistuen. Rubyn isän, Normanin, piti auttaa Wallya nappaamaan ensimmäisen Pokémoninsa, mutta Wallyn sairauden takia kieltäytyy. Samaan aikaan piilotteleva Ruby päättää auttaa Wallya ja he nappaavatkin Wallylle Kecleonin. Äkkiä tsunami iskee metsään, vieden Rubyn mennessään. Hieman myöhemmin Wally muuttaa pois sairautensa takia, ja päätyy myöhemmin kaakkois-Hoenniin Pacifidlog Towniin. Siellä, keskellä myrskyä, hän huomaa laukun, jonka sisällä on Treecko ja Pokédex. Jonkin ajan kuluttua Norman pyytää Wallya mukaansa Sky Pillarille, jonka läpi Wallyn pitää kulkea yksin. Huipulle päästyään hän huomaa sairautensa hävinneen. Myöhemmin hän palauttaa löytämänsä Pokémonin ja Pokédexin professori Birchille, joka antaa ne vuorostaan Emeraldille, jonka piti saada ne alun perin (alkuperäisessä lehtijulkaisuissa Wally rekisteröityi kyseisen Pokédexin haltijaksi, mutta tämä muutettiin myöhemmin).
Pokédex-haltijoita > Entisiä Pokédex-haltijoita > Bianca

Bianca (jap. Bel, ベル) perustuu Black ja White -pelien naispuoliseen kilpailijahahmoon. Hän on keskeinen henkilö luvussa Black & White. Bianca on Blackin ja Cherenin lapsuudenystävä ja kotoisin Nuvema Townista Unova-alueelta. Blackin tuhottua kaksi Pokédexeistä hänen ja Cherenin tehtäväksi jäi etsiä tämä ja kertoa tapahtuneesta. Myöhemmin he jatkoivat matkaansa ilman Pokédexejä. Professori Juniperin korjattua hänen Pokédexinsä Bianca päätti, ettei halua sitä ja antoi sen Whitelle. Muutamaa vuotta myöhemmin hän on Aspertia Cityssä ja antaa Lack-Twolle ja Whi-Twolle Pokédexit.
Pokédex-haltijoita > Entisiä Pokédex-haltijoita > Cheren

Cheren (jap. Cheren, チェレン) perustuu Black ja White -pelien miespuoliseen kilpailijahahmoon. Hän on keskeinen henkilö luvussa Black & White. Cheren on Blackin ja Biancan lapsuudenystävä ja kotoisin Nuvema Townista Unova-alueelta. Blackin tuhottua kaksi Pokédexeistä hänen ja Biancan tehtäväksi jäi etsiä tämä ja kertoa tapahtuneesta. He jatkoivat matkaansa ilman Pokédexejä, Cherenin osallistuessa Pokémon-liigaan. Myöhemmin Cheren päätti antaa oman Pokédexinsä pois. Muutamaa vuotta myöhemmin hän on opettajana Aspertia Cityssä ja toimii Lack-Twon, Whi-Twon ja Hugh'n opettajana.
Vihollisia > Giovanni

Giovanni (jap. Sakaki,サカキ) perustuu pelisarjassa esiintyvään Giovanniin ja on tämän tapaan Viridian Cityn salipäällikkö sekä Rakettiryhmän johtaja. Hän on kotoisin Viridian Citystä Kanto-alueelta ja on Silverin isä. Hän johtaa Rakettiryhmää luvuissa Red, Green & Blue ja Yellow, mutta jälkimmäisen lopussa hän hajottaa ryhmän. Luvussa FireRed & LeafGreen hän johtaa taas Rakettiryhmää, etsien poikaansa. Löydettyään ja pelastettuaan poikansa kuolemalta Giovanni katoaa. Hän palaa takaisin luvussa HeartGold & SoulSilver, jossa hänen sairautnsa uhkaa tappaa hänet.
Vihollisia > Naamioitu mies

Naamioitu mies (jap. 仮面の男), joskus myös Jäinen naamio (jap. マスク・オブ・アイス), on Uusrakettiryhmän johtaja, joka kaappasi Bluen ja Silverin heidän ollessaan hyvin nuoria kasvattaakseen heistä neljän muun lapsen tavoin kätyreitä itselleen. Hän tavoittelee Celebiä kahden legendaarisen Pokémonin, Ho-oh'n ja Lugian, avulla. Hänen henkilöllisyytensä pysyy pitkään salassa, mutta hän paljastuu kolmannen luvun lopussa Mahogany Townin salipäälliköksi Pryceksi. Samalla paljastuu myös hänen motiivinsa teoilleen.
Vihollisia > Kolme petosoturia

Kolme petosoturia (jap. 三獣士) on kolmen Rakettiryhmän jäsenen muodostama ryhmä. Ryhmään kuuluvat Chakra (jap. チャクラ), Ōka (jap. オウカ) ja Saque (jap. サキ). He esiintyvät ensimmäistä kertaa luvussa FireRed & LeafGreen, jossa heidän tehtävänsä on auttaa Giovannia. Chakra halusi Rakettiryhmän johtajaksi, mutta kuultuaan sen olevan mahdotonta hän pyrki tappamaan Giovannin ja Silverin. Myöhemmin Saquen paljastetaan olleen oikeasti Galactic-tiimin jäsen, joka omalta osaltaan vaikutti luvun Emerald tapahtumiin. Saque on sarjassa poikkeuksellinen hahmo, sillä hän ei suoraan perustu mihinkään pelien hahmoon vaan Pokémon TCG -keräilykorttipelissä, EX Team Rocket Returns -lisäosassa, esiintyneeseen Rakettiryhmän jäseneen.
Vihollisia > Guile Hideout

Guile Hideout (jap. ガイル・ハイダウト) toimii luvun Emerald päävastustajana, ja hänen suunnitelmissaan on kaapata Jirachi voidakseen täyttää oman, uhkaavan toiveensa. Guile Hideoutin henkilöllisyys pysyy ensin salassa, mutta hänen paljastetaan olevan Archie, Aqua-ryhmän johtaja, joka yhdessä Mgma-ryhmää johtaneen Maxien kanssa aiheutti kriisin neljännen luvun aikana. Hahmo tunnetaan tunnetaan myös nimellä Haarniskoitu mies (jap. 甲冑の男).
Sivuhenkilöitä > Paka ja Ūji

Paka ja Ūji (jap. パカ ・ ウージ) ovat kahden henkivartijan muodostama duo. Platinumin isä palkkasi heidät suojelemaan tytärtään tämän matkalle Coronet-vuoren huippua kohti. Kuitenkin Diamond ja Pearl päätyvät tehtävään. Myöhemmin he tapaavat Diamondin ja Pearlin, ja kaikki neljä suojaavat yhdessä Platinumia. Pakasta ja Ūjista tulee poikien roolimalleja. Taistelun aikana Paka ja Ūji katoavat Galactic-tiimin käsissä. He päätyvät toiseen maailmaan, josta Platinum ystävineen pelastaa heidät luvun Platinum aikana.
Sivuhenkilöitä > Hugh

Hugh (jap. ヒュウ) perustuu Black 2 ja White 2 -pelien kilpailijahahmoon ja on kotoisin Aspertia Citystä Unova-alueelta. Hugh'n ollessa nuori Team Plasma varasti Purrloinin, jonka Hugh oli antanut siskolleen lahjaksi. Hugh vannoi kostavansa Team Plasmalle. Muutamaa vuotta myöhemmin hän tapaa Rakutsun ja vasta kaupunkiin muuttaneen Faitsun Aspertia Cityn koulussa. Hän taistelee Rakutsua vastaan Cherenin järjestämässä kilpailussa ja häviää, minkä jälkeen Bianca antaa Rakutsulle Pokédexin.
Sivuhenkilöitä > Shauna

Shauna (jap. サナ) perustuu X ja Y -pelien naispuoliseen kilpailijahahmoon ja on kotoisin Vaniville Townista Kalos-alueelta. Hänen ystävänsä X on ollut masentuneena viime aikoina, ja Shauna on ystäviensä kanssa huolissaan. Hänen matkansa alkaa yhdessä ystäviensä kahden legendaarisen Pokémonin tuhouttua heidän kotikaupunkinsa.
Sivuhenkilöitä > Tierno

Tierno (jap. ティエルノ) perustuu X ja Y -pelien toiseen miespuoliseen kilpailijahahmoon ja on kotoisin Vaniville Townista Kalos-alueelta. Hänen ystävänsä X on ollut masentuneena viime aikoina, ja Tierno on ystäviensä kanssa huolissaan. Hänen matkansa alkaa yhdessä ystäviensä kahden legendaarisen Pokémonin tuhouttua heidän kotikaupunkinsa.
Sivuhenkilöitä > Trevor

Trevor (jap.  トロバ Toroba) perustuu X ja Y -pelien toiseen miespuoliseen kilpailijahahmoon ja on kotoisin Kalos-alueelta. Hänen ystävänsä X on ollut masentuneena viime aikoina, ja Trevor on ystäviensä kanssa huolissaan. Hänen matkansa alkaa yhdessä ystäviensä kahden legendaarisen Pokémonin tuhouttua heidän kotikaupunkinsa.
Minä (sunnuntailapsi)

| ”Minä (sunnuntailapsi)” Juice Leskinen |
| --- | --- | --- |

Kappaleen tiedot
 Albumilta: Minä
 Julkaistu: 1987
 Tyylilaji: suomirock
 Kesto: 06.10
 Levy-yhtiö: Megamania Musiikki
' muut kappaleet
| ”Jos sinulle sopii” 5 | ”Minä (sunnuntailapsi)” 6 | ”Maailma ja me” 7 |
”Minä (sunnuntailapsi)” on Juice Leskisen säveltämä ja sanoittama musiikkikappale vuodelta 1987. Kappale julkaistiin Leskisen Minä-albumilla.
Kappaleessa Leskinen kertoo elämäntarinaansa syntymästään aina vuoteen 1987. Tunnusomaista kappaleessa on, että hän käyttää minä-pronominia aivan kuin se olisi pronomini hän, esimerkiksi ”minä muistaa”, eikä ”minä muistan”. Sunnuntailapsi kappaleen nimessä tulee siitä, että jokaisen säkeistön lopussa Juice Leskinen laulaa siten, että säkeistön tapahtumat ovat tapahtuneet aina sunnuntaipäivinä; hän myös syntyi sunnuntaina 19. helmikuuta 1950.
Tylli

| Tylli |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurmitsat Charadriidae
Suku::  Tyllit Charadrius
Laji::  hiaticula
Kaksiosainen nimi
 Charadrius hiaticula  Linnaeus, 1758 

Katso myös
   Tylli Wikispeciesissä   Tylli Commonsissa 
Infobox OKNimi-testi OKIUCN-testi OK: 
Tylli (Charadrius hiaticula) on kahlaajiin kuuluva rantalintulaji.
Koko ja ulkonäkö

Tyllillä on harmaanruskea selkä ja siivet, valkea vatsa ja musta nauha kaulassa. Päässä on ruskea lakki, valkoinen otsa, musta naamio silmillä ja lyhyt oranssi-musta nokka. Jalat ovat oranssit. Lennossa siivellä näkyy valkoinen pitkittäisjuova. Pituus 18–20 cm, siipien kärkiväli 40–57 cm ja paino 40–80 g. Laji on saanut nimensä äänestään ’tyl-li’. Soidinlennossa koiras lentää matalalla ympyrää ja laulaa hiljaa.
Vanhin suomalainen rengastettu tylli on ollut 14 vuotta 1 kuukautta vanha. Euroopan vanhin on ollut brittiläinen vähintään 20 vuoden 9 kuukauden ikäinen yksilö.
Levinneisyys

Pohjois-Euraasia, Grönlanti, Islanti ja Luoteis-Kanada. Talvehtii Pohjois-Afrikassa tai Välimerellä. Eteläisimmät pesijät Ranskassa ja Britteinsaarilla saattavat talvehtia pesimäseuduillaan. Euroopan pesimäkanta on noin 100 000 paria. Suomessa pesii rannikolla ja saaristossa sekä Pohjois-Suomessa myös sisämaassa. Suomen pesimäkanta on noin 10 000 paria. Saaristossa pesivien tyllien määrä on vähentynyt hälyttävästi. Muuttolintu, joka saapuu keväällä maaliskuun lopulla ja huhtikuussa, ja lähtee syksyllä heinä–syyskuussa. Arktiset tyllit muuttavat Suomen kautta toukokuussa.
Elinympäristö

Avoimilla lyhytkasvuisilla tai paljailla rannoilla ja tulvaniityillä. Tunturi-Lapissa pesii myös palsasoilla. Etelä-Suomen rannikolla pesii myös täytemaa-alueilla ja muissa keinotekoisissa paikoissa. Muuttoaikoina tavataan varsinkin lietteisillä rannoilla.
Lisääntyminen

Pesä tehdään maahan hyvin lyhyen kasvillisuuden alueelle tai paljaalle kalliolle tai soralle. Jos peto näyttää lähestyvän pesää, emo alkaa nilkuttaa kauemmaksi teeskennellen haavoittunutta, ja houkuttelee uhkaajan pois pesältä. Munia on 4, uusintapesissä 2–3, vanhemmat hautovat niitä vuorotellen yhteensä 23–25 päivää. Poikaset ovat pesäpakoisia, ja oppivat lentämään noin 25 päivää vanhoina.
Ravinto

Tylli syö hyönteisiä ja muita pikkuötököitä. Pääasiallisena ravintona vedessä elävät selkärangattomat.
Nimi

Nimi tylli on onomatopoeettinen eli se jäljittelee linnun ääntelyä. Nimitys vakiintui tarkoittamaan tätä lintua 1920-luvulla, sitä ennen niminä olivat mm. rantasipi ja tyllikurmitsa.
Aiheesta muualla

Tylli Lintukuva-verkkopalvelussa
Tyllin muna.
Tylli Kolarissa.
Tyllin pesä merenrannalla Ruotsin Piteåssa.
Tyykköönjärvi

| Tyykköönjärvi |
| --- | --- |
Valtiot:  Suomi
Maakunnat:  Satakunta
Kunnat:  Jämijärvi
Koordinaatit:  61°51′48″N, 22°41′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jämijärven valuma-alue (35.54)
Laskuoja:  Tyykköönoja 
Järvinumero:  35.547.1.001
Mittaustietoja
Pinnankorkeus:  111,7 m  
Rantaviiva:  1,296 km  
Pinta-ala:  10,626 ha  
 fiTyykköönjärvi 
Tyykköönjärvi  on Satakunnassa Jämijärvellä Tyykkööllä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Tyykköönjärvi on osa Palojoen valuma-aluetta.
Maantietoa

Järven pituus on 650 metriä, leveys 500 metriä ja sen pinta-ala on 11 hehtaaria. Se sijaitsee Tyykköön kylän peltoalueen keskellä. Siihen laskee kolme pelto-ojaa, jotka alkavat kauempana metsä- ja suoalueilta. Lännestä tuleva oja alkaa Saarikeitaan ja Mustakeitaan turvetuotantoalueelta. Laskuoja lähtee järven lounaispäästä ja se alkaa Myllyojan nimisenä ja jatkuu alajuoksulla Tyykköönojana, kun se yhtyy pohjoisesta tulevaan Palojokeen. Palojoki laskee vuorostaan Jämijärveen. Tyykköönjärvi on rannoiltaan voimakkaasti soistunut. Avoveden alue on enää 450 metriä pitkä ja 300 metriä leveä. Turvesuolta laskevan ojan suun eteen on muodostanut suistolaajentuma, joka on 100 metriä pitkä. Rantaviivan pituus on 1,3 kilometriä. Järven vaikutuspiirissä on useita maataloja, mutta järven rannoille ei ole rakennettu vapaa-ajan asuntoja. Järven ohitse kulkee yhdystie 2603, josta haarautuu Tyykköön kylässä koilliseen jatkava yhdystie 13241.
Minä armahdan, Mooses ei

| Minä armahdan, Mooses ei> Botte di Natale |
| --- | --- |

Ohjaaja:  Terence Hill
Käsikirjoittaja:  Jess Hill
Tuottaja:  Willy Egger
Säveltäjä:  Pino Donaggio
Kuvaaja:  Carlo Tafani
Leikkaaja:  Eugenio Alabiso
Tuotantosuunnittelija:  Mario Garbuglia
Pääosat:  Terence Hill Bud Spencer
Valmistustiedot
Valmistusmaa:  Italia Saksa
Tuotantoyhtiö:  Rialto Film GmbH
Levittäjä:  Mokép
Ensi-ilta:  1994, Suomessa 1996
Kesto:  108 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Minä armahdan, Mooses ei (Troublemakers / Botte di Natale) on Terence Hillin ja Bud Spencerin viimeinen yhteinen elokuva, lännenkomedia vuodelta 1994. Toisen pääosan esittäjä Terence Hill myös ohjasi elokuvan.
Elokuvassa kaksi toisiaan vihaavaa veljestä, pyssysankari Travis ja palkkionmetsästäjä Moses, joutuvat viettämään joulua äitinsä luona, joka haluaa poikiensa tekevän keskenään sovinnon.
Elokuva tuotiin Suomen teattereihin yhdellä esityskopiolla joulukuussa 1996, ja se sai alle sata katsojaa. Se Pohjoismaissa DVD:nä 2008 ja Blu-raynä 2020.
Tyttöjen jääkiekon yksilötaitokilpailu nuorten talviolympialaisissa 2016

| Poikien jääkiekkoturnaus nuorten talviolympialaisissa 2016 |
| --- | --- |

Kisapaikka:  Kristins Hall, Norja
Kilpailupäivä(t):  13. – 16. helmikuuta 2016
Kilpailijoita:  16
Joukkueita:  16
Mitalistit
–  Kultaa:   Sena Takenaka Japani (JPN)
–  Hopeaa:   Anita Muraro Italia (ITA)
–  Pronssia:   Theresa Schafzahl Itävalta (AUT)
Poikien jääkiekon yksilötaitokilpailu nuorten talviolympialaisissa 2016 käydään 16 osallistujan välillä. Karsinnat käytiin 13.−14. helmikuuta ja loppukilpailu käytiin 16. helmikuuta.
Karsinnat

Lähde:
| # | Nimi | S1 | S2 | S3 | S4 | S5 | S6 | YHT |
| --- | --- | --- | --- | --- | --- | --- | --- | --- |
| 1. |  Schafzahl | 3 | 3 | 5 | 2 | 4 | 1 | 18 |
| 2. |  Takenaka | 2 | 5 | 2 | 4 | 3 | 1 | 17 |
| 3. |  Poole | 5 | 2 | 2 | 1 | 2 | 4 | 16 |
| 4. |  Sirum | 2 | 1 | 2 | 5 | 2 | 3 | 15 |
| 5. |  Su-Yeon | 4 | 3 | 4 | 2 | 1 | 1 | 15 |
| 6. |  Botthof | 3 | 2 | 3 | 2 | 1 | 3 | 14 |
| 7. |  Fedorova | 2 | 1 | 1 | 2 | 1 | 5 | 12 |
| 8. |  Muraro | 2 | 4 | 2 | 1 | 2 | 1 | 12 |
| 9. |  van Calster | 1 | 1 | 1 | 1 | 5 | 2 | 11 |
| 10. |  Lewis | 1 | 2 | 3 | 1 | 3 | 1 | 11 |
| 11. |  Nousiainen | 1 | 1 | 1 | 3 | 0 | 2 | 8 |
| 12. |  Dijkema | 1 | 1 | 1 | 3 | 1 | 0 | 7 |
| 13. |  Iuga | 1 | 1 | 1 | 1 | 1 | 2 | 7 |
| 14. |  Maximchik | 1 | 1 | 1 | 1 | 2 | 1 | 7 |
| 15. |  Wybiral | 1 | 2 | 1 | 1 | 1 | 1 | 7 |
| 16. |  Haiek | 1 | 1 | 1 | 1 | 1 | 1 | 6 |
Loppukilpailu

| # | Nimi | S1 | S2 | S3 | S4 | S5 | S6 | YHT |
| --- | --- | --- | --- | --- | --- | --- | --- | --- |
| 1. |  Takenaka | 2 | 1 | 3 | 3 | 3 | 4 | 16 |
| 2. |  Muraro | 3 | 4 | 4 | 1 | 1 | 1 | 14 |
| 3. |  Schafzahl | 2 | 1 | 2 | 2 | 4 | 2 | 13 |
| 4. |  Sirum | 1 | 3 | 1 | 4 | 2 | 1 | 12 |
| 5. |  Poole | 4 | 2 | 1 | 1 | 1 | 3 | 12 |
| 6. |  Su-Yeon | 1 | 2 | 2 | 1 | 1 | 2 | 9 |
| 7. |  Fedorova | 1 | 1 | 1 | 1 | 2 | 1 | 7 |
| 8. |  Botthof | 1 | 1 | 1 | 2 | 1 | 1 | 7 |
Mike Komisarek

| Mike Komisarek |
| --- | --- |

Henkilötiedot
Syntynyt: 19. tammikuuta 1982 (ikä 42) Islip Terrance, New York, Yhdysvallat
Kansalaisuus:  
Jääkiekkoilija
Lempinimi:  Komo
Pelipaikka:  puolustaja
Maila:  oikea
Pituus:  193 cm
Paino:  108 kg
Pelinumero:  8
Pelaajaura
Pääsarjaura:  2002–2014
Aik. seurat:  University of Michigan (NCAA) Hamilton Bulldogs (AHL) Montreal Canadiens (NHL) Toronto Maple Leafs (NHL) Toronto Marlies (AHL) Carolina Hurricanes (NHL)
NHL-varaus:  7. varaus, 2001 Montreal Canadiens
Mike Komisarek (s. 19. tammikuuta 1982 Islip Terrance, New York, Yhdysvallat) on entinen yhdysvaltalainen jääkiekkoilija. Hänen pelipaikkansa oli puolustaja.
Komisarek pelasi kaudella 2000–2001 Michiganin yliopiston joukkueessa. Vuonna 2001 Montreal Canadiens varasi Komisarekin itselleen varausnumerolla 7. Komisarek pelasi vielä kauden 2001–2002 Michiganin yliopistossa ennen lähtöään Montreal Canadiensin organisaatioon, jossa hänen kaksi ensimmäistä kauttaan kuluivat osin AHL:n Hamilton Bulldogsissa, jossa hän pelasi myös työsulkukauden 2004–2005. Vuodet 2005–2009 Komisarek pelasi aktiivisesti Montreal Canadiensin riveissä, jonka jälkeen hän siirtyi Toronto Maple Leafsiin.
Komisarek pelasi Maple Leafsissa yhteensä neljä kautta, kunnes heinäkuussa 2013 seura osti hänen sopimuksensa ulos. Komisarek löysi nopeasti itselleen uuden joukkueen, kun Carolina Hurricanes teki Komisarekin kanssa yksivuotisen sopimuksen.
Ubajärv

| Ubajärv |
| --- | --- |

Valtiot:  Viro
Maakunnat:  Võrumaa
Kunnat:  Rõugen kunta
Koordinaatit:  57°39′50″N, 26°34′43″E
Vesistöalue ja valuma-alueen tietoja
Laskuoja:  Ubajärve oja
Järvinumero:  VEE2137500
Mittaustietoja
Pinnankorkeus:  72,0  m 
Rantaviiva:  2,949 km
Pinta-ala:  38,2  ha 
Keskisyvyys:  1,5 m
Suurin syvyys:  2,1 m
Valuma-alue:  5,3 km²
 fiUbajärv 
Ubajärv  on Virossa Võrumaalla Rõugen kunnassa sijaitseva järvi.
Maantietoa

Järvi sijaitsee loivassa painanteessa, jossa järven etelä- ja pohjoispäät ovat soistuneet. Järven pinta-ala on 38 hehtaaria ja se on 1,6 kilometriä pitkä ja 400 metriä leveä. Siihen laskee kolme metsäojaa sekä entisen maatilan lyhyet pelto-ojat. Järven vanha laskuoja Vanaoja ei enää ole pidetty auki järven rantaan asti, vaan se tehtäviä hoitamassa on uusi ja varsin suoraksi kaivettu Ubajärven oja. Se yhtyy Ahelo jõgeen, joka on Suur Pehmejärven laskujoki. Ahelo yhtyy Mustajõgeen Kallasten kylän kohdalla. Järven valuma-alueen laajuus on 5,3 neliökilometriä.
Järvi on luodattu ja sen keskisyvyys on 1,5 metriä ja suurin syvyys 2,1 metriä. Järven laskennalliseksi tilavuudeksi voidaan määrittää 0,00057 kuutiokilometriä eli 0,57 miljoonaa kuutiometriä . Järven rantaviivan pituus on 2,9 kilometriä ja rannat ovat suota tai metsämaata lukuun ottamatta järven pohjoispäässä, missä rantaan ulottuu niittyjä.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (vir. pehme- ja tumedaveeline järv).
Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi (vir. pehmeveeline miksotroofne tai pehmeveeline segatoiteline, PM). Silloin veden kalkkipitoisuus on pieni, mutta samalla sen ravinnepitoisuudet ja humuspitoisuudet ovat korkeat.
Luontoarvoja

Järvessä kasvaa vaalealahnanruoho, joka on Pohjois-Euroopassa harvinaistunut viime vuosikymmeninä ja siinä elää hauki, särki, ahven, ruutana, suutari ja allikkosalakka. Järvi sisältyy Karulan kansallispuistoon (Karula rahvusparkiin).
Mike Kroeger

Mike Kroeger
Michael Douglas Henry "Mike" Kroeger (s. 25. kesäkuuta 1972, Hanna, Alberta) on kanadalainen muusikko, joka tunnetaan Nickelback-yhtyeen basistina. Hän on laulaja Chad Kroegerin velipuoli ja yksi yhtyeen alkuperäisjäsenistä. Hänen serkkunsa Brandon Kroeger (s. 1971) on yhtyeen entinen rumpali.
Mike Lee

Mike Lee on muun muassa seuraavien henkilöiden nimi:
Mike Lee (s. 1971), yhdysvaltalainen juristi, republikaanipoliitikko
Mike Lee (s. 1990), yhdysvaltalainen jääkiekkoilija
Michael Lee (1969–2008), brittiläinen rockrumpali
Michael K. Lee (s. 1973), yhdysvaltalainen teatterinäyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mike Lee”, voi hakea sivunnimihaulla, laajalla sivunnimihaulla tai tekstihaulla.
Urheiluakatemia

Urheiluakatemiat ovat Suomeen 2000-luvun alussa syntyneitä yhteistyöverkostoja, joiden tarkoituksena on auttaa huipulle tähtääviä urheilijoita yhdistämään valmentautuminen, opiskelu ja muu elämä. Niiden valtakunnallisesta kehittämisestä vastaa Suomen Olympiakomitean urheiluakatemiaohjelma. Suomessa on 20 urheiluakatemiaa.